recursal/SuperWikiNEXT-32B huggingface dataset:
Sensation White 2007, Latvia
Sensation 2010, Danmark
**Sensation** er et house-party som første gang ble arrangert i Amsterdam, Nederland i år 2000. I 2011 tok Sensation for første gang turen til Norge, og Telenor Arena i Bærum. Arrangøren er det nederlandske firmaet ID&T.

Historie
--------

Sensation ble grunnlagt av nederlenderen Duncan Stutterheim og ID&T. Sensation startet tregt i 2000 med et event som ikke hadde kleskode og som trakk 20 000 gjester. Året etter var det planlagt et tilsvarende show, men da broren av grunnleggeren, Miles, døde i en bilulykke ønsket Duncan at alle gjestene skulle gå i hvite klær. Det kom dobbelt så mange gjester i 2001 og nærmere 80 prosent av alle gjestene hadde kledd seg i hvitt. Det er dette eventet som er opphavet til slik det kjennes i dag.

### Sensation White og Black

I 2002 ble Sensation delt i to forskjellige kategorier; *Sensation White* og *Sensation Black*. Sensation White skulle være selskapet hvor alle skulle gå kledd i hvitt og musikksjangeren skulle være trance og house. Sensation Black var den strake motsetning hvor alle gikk i sorte klær og musikken var hardstyle og hardcore. White var uten tvil mest populært og 40 000 billetter kunne bli solgt ut på bare et par timer. Black var derimot ikke like populært og det tok som regel svært lang tid før eventet ble utsolgt. I 2006 startet ID&T Sensation International for å kunne holde kopier av Sensation White i andre land. Året etter ble BLACK skilt ut fra Sensation.

Nåtid
-----

Sensation blir holdt den første helgen i juli, men billettene blir lagt ut for salg tidlig på våren. Sensation er ment som et show og publikumet får derfor ikke vite hvilke artister som skal opptre før etter det er utsolgt. Hvert år er det et nytt tema for arrangementet, og premieren er i Amsterdam. 14. april ble Sensation kåret til «Best club event» i Danmark til tross for at interessen var laber.

Referanser
----------

1. ↑  Historien til Sensation Arkivert 6. mai 2009 hos Wayback Machine.
2. ↑  «BLACK flytter til ny arena i 2010». Arkivert fra originalen 2. juni 2009. Besøkt 18. mai 2009.

Eksterne lenker
---------------

* Offisiell nettside for Sensation
* ID&T

|  |  |
| --- | --- |
| Oppslagsverk/autoritetsdata | Store Danske Encyklopædi **·** MusicBrainz **·** Discogs
 |
***Menü*** er et soloalbum spilt inn av Freddy Lindquist i 1970.

I 1970 tok Freddy Linquist med seg musikervenner fra Club 7 opp i Arne Bendiksen Studios for å spille inn sitt eneste soloalbum. Fra dette miljøet hentet han vokalisten Freddy Dahl fra Junipher Greene, keyboardisten Geir Wentzel, trommeslagerne Leif Jensen og Espen Rud og altsaksofonisten «Calle» Neumann. Linquist hadde fått tilsagn om at innspillingsrommene hos Bendiksen sto til disposisjon for å lage plate, så sant de var ledige og ikke leid ut til andre. Musikerne måtte derfor ta tiden til hjelp, og Linquist fikk rikelig anledning til å arbeide med sounden. På platen spiller Linquist selv gitar, bass, fløyte og perkusjon i tillegg til å hjelpe til med de vokale prestasjonene.

*Menü* ble utgitt som LP i 1991 og som remastered CD i 2004. Først 34 år etter at den ble lansert, fikk Menü anmeldelser.

Sporliste
---------

1. «Sundae Sellers»
2. «The Green and Pink Little Man»
3. «Ridin', Huggin' and Kissin'»
4. «Sharako»
5. «How Nice»
6. «Black Is Black»
7. «Woman Running Around»
8. «Join in and Freak Out»

Referanser
----------

Litteratur
----------

* Willy B.: «Freddy Lindquist – guitar player» (s. 70-76). *Norge i rock, beat & blues. Del 1 1955 – 1971*. Oslo 1983.
* Tom Kristensen: «Freddy Lindquist – Leadguitarist extraordinary!!!» (s. 4-7). *Jello Submarine* Nr. 1 (4)-august 2008.
**Alfa Romeo 4C** (2013–20) er en 2-seters sportsbil fra italienske Alfa Romeo. Navnet betyr 4 sylindre (*4 cilindri*); Alfa har også Alfa Romeo 6C og Alfa Romeo 8C.

4C er tegnet av Alfas egen Lorenzo Ramaciotti (født 1948) og bygges på Maseratis fabrikker i Modena (både Alfa og Maserati er eid av samme konsern, Fiat). Den er bakhjulsdrevet, veier rundt 900 kilo og har en 1.75 liters TBi (*turbo benzina iniezione*) på rundt 240 hk. **4C spider** har avtagbart tak og ble først vist i 2014. Etter Alfa Romeo 8C Competizione ble 4C den første masseproduserte Alfa solgt ny i USA på over tjue år. 4C selges også i Norge til en startpris i 2014 på 750 000 kroner.

Den sluttes å selge i 2020.

* 
* 
* 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Alfa Romeo 4C*** 
 |

 |

Referanser
----------

1. ↑  Knut Skogstad, *Alfa Romeo 4C: Broom-Benny avduket ny sportsbil* i TV2 Broom den 27. april 2014.
2. ↑  Alfa Romeo kills 4C i motor1.com den 6. november 2019.
**Ingvar Heggsum** (født 19. april 1918 i Vestre Toten, død 14. januar 2008 samme sted) var en norsk kunstmaler. Heggsum studerte ved Statens håndverks- og kunstindustriskole, Kunstakademiet i Oslo og *Conrad Kickerts malerskole* i Paris. Han var elev av Per Krohg og Jean Heiberg.

Heggsum hadde si debututstilling i Oslo i 1942, og deltok fra 1945 på Statens Høstutstilling. Han hadde separatutstillinger i Oslo, Gjøvik, Hønefoss og Tromsø og deltok på flere kollektivutstillinger. Ingvar Heggsum gjorde studiereiser til Italia og Frankrike, og hadde flere lengre opphold i Nord-Norge. Ellers var han bosatt på Bøverbru i Vestre Toten.

Han gjennomførte større utsmykningsoppdrag i Kvænangen Gildetun og i hjembygda Vestre Toten, bl.a. på Hole kalkverk og Reinsvoll skole. Mange av maleriene har også motiver fra Vestre Toten, bl.a. det kubistiske portrettet av sogneprest Jens Svae og *Blomstrende potetåker. Fra Heksumhøgda* (1952). Ingvar Heggsum uttalte i et intervju at «jeg måtte nok tilbake til Toten. Det er her jeg hører hjemme, og det er her jeg gjør mest ut av motiva.»

Heggsum arbeidde med forskjellige stiler og uttrykksformer. Han sa sjøl at bildene fra krigen hadde et blått, dystert preg, hans såkalte «blå periode». Seinere reiste han til Paris og ble fascinert av neoimpresjonismen. Etterpå hadde han en lang periode prega av kubismen.

Heggsum er innkjøpt av Tromsø bys kunstgalleri og Gjøvik bys kunstsamling. Han hadde Statens garantiinntekt for kunstnere fra 1977.

Referanser
----------

1. 1 2   KulturNav, KulturNav-ID 2a0363cc-d579-4687-b8dc-8b2383091378, besøkt 9. oktober 2017[Hentet fra Wikidata]

Litteratur
----------

* Gjestrum, John Aage: «Kunstmaler Ingvar Heggsum: Et virkelig godt bilde skal tåle å henge opp-ned!», i årboka Totn 1979, s. 22-29.

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** Lokalhistoriewiki **·** KulturNav
 |
*Se Alfa Romeo Giulia (2016) for en senere modell med samme navn*

**Alfa Romeo Giulia** er en bilmodell fra den italienske bilprodusenten Alfa Romeo, produsert mellom 1962 og 1978. Først var modellen tilgjengelig som sedan, kalt *Giulia TI*, med 1,6 liters motor med enkel forgasser og en ytelse på 92 hk. I 1963 ble også *Giulia TI Super* lansert, en spesiell racingmodell med dekaler. Kun 1 000 eksemplarer ble bygget, og utstyrt med en 1,6-liters motor med doble forgassere og en ytelse på 112 hk. Karosseriet var lettere enn på standardutgaven.

I årene mellom 1964 og 1970 var også modellen *Giulia 1300* tilgjengelig. Denne var utstyrt med en 1,3 liters motor med en ytelse på 78 hk, og hadde en firetrinns girkasse som standard. I 1965 kom *Giulia Super*, med 1,6 liters motor, doble forgassere og 98 hestekrefter. Nytt dashbord med to store, runde instrumenter og et sportsligere ratt ikke ulikt rattet fra *TI Super*-modellen. *Giulia 1300 TI* ble bygget fra 1965 til 1972, og var utstyrt med en 1,3 liters motor med enkel forgasser og en ytelse på 82 hestekrefter. 

I 1968 ble *Giulia 1600S* lansert, i bunn og grunn en Giulia TI, plassert mellom 1300/1300 TI og Super. Den var utstyrt med den samme 1,6 literen, nå med 95 hestekrefter. Modellen ble i 1970 erstattet av *1300 Super*, som i bunn og grunn var en *1300 TI* med motoren fra *GT 1300 Junior*. Denne modellen ble videreutviklet til *Giulia Super 1.3/Giulia Super 1.6* i 1972.

*Giulia Super 1.3/1.6* var svært like de tidligere *Super 1300* og *Super*, nå med andre motorer og endret utveksling. I 1974 ble også *Nuova Super 1.3* og *Nuova Super 1.6* lansert, en reintroduksjon av *Giulia Super*-serien. Denne hadde ikke lenger Giulia-navnet, og var utstyrt med en ny frontgrill i sort plast og et flatt panser. Produksjonen stanset i 1977.

Se også
-------

* Alfa Romeo Giulia TZ
* Alfa Romeo GTA

Eksterne lenker
---------------

* (en) Alfa Romeo Giulia – kategori av bilder, video eller lyd på Commons Rediger på Wikidata
* Motorbase: Alfa Romeo Giulia Ti/Super Arkivert 16. november 2006 hos Wayback Machine. (1962–1972)
* Motorbase: Alfa Romeo Giulia Sprint GT/Sprint GT Veloce/GTC Arkivert 20. januar 2007 hos Wayback Machine. (1963–1968)
* Motorbase: Alfa Romeo Giulia 1300/1300TI/1300 Super Arkivert 16. november 2006 hos Wayback Machine. (1964–1972)
**Tiruppur distrikt** er et distrikt i Tamil Nadu India, dannet i februar 2009. Distriktet er godt utviklet og industrialisert. Viktigse næringsvei erbomullindustrien med dykking og foredling av bomull.

Tiruppur het opprinnelig Nirai Thiruputhal (tamisk:நிறை மீட்டல்) som ble forkortet til Tiruppur.

Siden 1990-tallet med dannelsen av Tiruppur distrikt har bomullseksportørene i Tiruppur og de nærligende områder hatt omfatende aktivitet i de nye kjerneområder.

Geografi og klima
-----------------

Tiruppur distriktet ligger i den vestlige del av Tamil Nadu og har et moderat klima. Distriktet er omgitt av Coimbatore distrikt i vest, Erode distrikt i nordøst, Karur distrkt i øst og Dindigul distrikt i sydøst. Mot syd er Tiruppur omgitt av Kerala. Distriktet har et område på 516.12 km². De sydlige og vestlige områder får mest nedbør på grunn av Niligirs-fjellene.Resten av området er tørrere fordi de ligger i fjellenes skygge og har tørrere klima, unntatt helt i øst. Maksimum og minimums-temperaturene varierer sommer vinter mellem 35 °C og 18 °C. Gjennemsnitteli årlig nedbør er700 mm. Nordøst og Sydvest-monsunen bidrar med henholdsvis 47% og 28% av all nedbør. To viktige elver flyter gjennem distriktet,
Noyyal og Amaravathi. Amaravati-elven er hovedkilden til irrigasjonen. Amaravathi-dammen som utgjør Amaravathi-reservoaret, ligger i Amaravathinagar. Den andre dammen,Thirumurthy-dammen ligger også i distriktet. Både Amaravathi-dammen og Thirumurthy-dammen er hovedkilden for irrigasjonen mens Uppaar-dammen, en annen dam bare får seasongmessig nedbør.

Demografi
---------

Eter folketellingen i India 2011 hadde Tiruppur 2 479 052 innbyggere med kjønnsfordeling 989 kvinner for hver 1 000 menn, over landets gjennemsnitt på 929. Det var 241 351 under seks år, 123 612 gutter og 117 739 piker. De kasteløse utgjorde 15.97% mot 22% i hele India. Lesekyndigheten var på 71.02%, mot 72.99% ellers i landet. Dstriktet hadde 712 210 husholdninger. Det var i alt 1 266 137 arbeidere som omfattet 130 331 bønder, 216 945 landarbeidere, 36 139 i hjemmeindustri, 785 181 andre arbeidere, 97 541 ufaglærte i andre yrker, 5 486 ufaglerte bønder, 29 388 ufaglærte landarbeidere. 4 849 ufaglærte i hjemmeindustri og 57 818 andre ufaglærte

Økonomi
-------

Tekstilindustrien er viktigste næring i Tiruppur.. Jordbruket består vesentlig av mindre og marginale jordbruk på mindre enn to mål.

Referanser
----------

1. 1 2  «Census Info 2011 Final population totals». Office of The Registrar General and Census Commissioner, Ministry of Home Affairs, Government of India. 2013. Besøkt 26. januar 2014.
2. ↑  «Census Info 2011 Final population totals - Tiruppur district». Office of The Registrar General and Census Commissioner, Ministry of Home Affairs, Government of India. 2013. Besøkt 26. januar 2014.
3. ↑  Narasimhan, T. E. (6. desember 2012). «Tiruppur textile industry hopes to bounce back». *Business Standard*. Arkivert fra originalen 26. april 2013.
4. ↑  Kumar, R. Vimal (11. mai 2012). «Integrated farming system to be introduced in Tirupur». *The Hindu*. Arkivert fra originalen 26. april 2013.

Eksterne lenker
---------------

* District website
**Alfa Romeo Montreal** er en sportsbil produsert av den italienske bilprodusenten Alfa Romeo mellom 1970 og 1977.

Konseptbil
----------

Montreal dukket først opp som konseptbil på verdensutstillingen Expo '67 i Montréal i 1967. Det var en 2+2 coupé med motor og chassis fra Alfa Romeo Giulia, med karosseri designet av Marcello Gandini hos Bertone.

En av de to prototypene som ble bygget for utstillingen står i *Museo Storico Alfa Romeo* i Arese, Italia.

Produksjonsutgave
-----------------

Den første produksjonsmodellen ble presentert på bilutstillingen i Genève i 1970, og var ganske annerledes enn konseptbilen som tidligere hadde blitt vist. Under panseret satt en 2,6 liters V8-motor med mekanisk bensininnsprøytning, som leverte omkring 200 hestekrefter, koblet til en femtrinns ZF-girkasse. Motoren var en videreutvikling av 2 literen fra 33 Stradale og løpsbilen Tipo 33. Chassis og drivverk var hentet fra Giulia GTV.

Montreal forble stort sett uendret frem til den gikk ut av produksjon i 1977. Det ble produsert totalt 3 917 eksemplarer, hvorav kun fire ble solgt til kjøpere i Montréal.

Eksterne lenker
---------------

* Nettside dedikert til Alfa Romeo Montreal
* Historien om Alfa Romeo Montreal (norsk)
*Senna alexandrina*
**Sennosider**, sennaglykosider, (type A-D) er plantealkaloider (antraquinonderivater) med avførende egenskaper fra senna-planten.

Sennosider er hovedvirkestoffet i OFA- og Hamburgerte. Tarmtømmingsmiddelet X-prep® inneholder sennaekstrakt, mens sennosid A og B er virkestoffet i Pursennid® og Senokot®.

Den avførende effekten inntrer 6-12 timer etter peroralt inntak og 2 timer etter rektal administrasjon. Sennosidene absorberes lite i tynntarmen. Bakterier i tykktarmen hydrolyserer og reduserer antraquinonene til aktive monoantroner som irriterer/stimulerer tarmveggen. Resultatet er både økt peristaltiske bevegelser og utskillelse av elektrolytter og vann.

Langvarig bruk av stimulerende laksantia frarådes blant annet på grunn av fare for hypokalemi. Kronisk bruk av sennaglykosider gir mørk misfarging av tykktarmmukosa (*melanosis coli*). Langvarig bruk regelmessig av Pursennid® kan føre til kraftig svekkelse av normal tarmfunksjon og avhengighet av laksantia.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store norske leksikon
 |
**Carter Rycroft** (født 29. august 1977 i Grande Prairie), canadisk curlingspiller som deltok i de olympiske leker 2002 i Salt Lake City.

Rycroft vant en olympisk sølvmedalje i curling under vinter-OL 2002 i Salt Lake City. Han var med på det canadiske laget som kom på andreplass i curlingturneringen for menn bak Norge. De vant semifinalen over Sverige med 6-4 men tapte finalen til Norge med 5-6. De andre på laget var Kevin Martin, Don Walchuk, Don Bartlett og Ken Tralnberg.

Han ble verdensmester i curling 2010 i Cortina d'Ampezzo i Italia.

OL-medaljer
-----------

* 2002 USAs flagg Salt Lake City - Sølv Sølv i curling, menn Canadas flagg Canada

Referanser
----------

Eksterne lenker
---------------

* (en) Carter Rycroft – Olympics.com Rediger på Wikidata

* (en) Carter Rycroft – Olympic.org Rediger på Wikidata

* (en) Carter Rycroft – Olympedia Rediger på Wikidata

* (en) Carter Rycroft – Sports-Reference (OL-resultater – arkivert) Rediger på Wikidata

* (en) Carter Rycroft – Canadian Olympic Committee Rediger på Wikidata

* (en) Carter Rycroft – World Curling Tour Rediger på Wikidata

* (en) Carter Rycroft – World Curling Federation Rediger på Wikidata
**AKM Amanul Islam Chowdhury** (bengali: এ কে এম আমানুল ইসলাম চৌধুরী; født ca. 1937/38 i Bengal Presidency i Britisk India, død 27. juli 2020 i Dhaka i Bangladesh) var politiker og rådgiver for en overgangsregjering i Bangladesh.

Han gjorde tjeneste i Latifur Rahmans *caretaker*regjering med ansvar for ministeriene for veitransport og broer, for vannressurser, og for kraft, energi og mineralressurser.

Chowdhury var lillebror til akademikeren Serajul Islam Choudhury.

Chowdhury var formann av *Chittagong Port Authority* og *Dhaka Power Supply Authority.* Han var også administrerende direktør for Bangladesh Railway. Senere var han rådgiver til *Unique Group* og til *Westin Dhaka.*

Chowdhury døde 27. juli 2020 etter å ha blitt rammet av covid-19 på Uttara's Crescent Hospital i Dhaka.

Referanser
----------

1. 1 2  «AKM Amanul Islam dies of Covid-19». *The Daily Star* **(engelsk)**. 28. juli 2020. Besøkt 28. juli 2020.
2. ↑  «1996 and 2001 CG advisers in the spotlight». *New Age*. Arkivert fra originalen 1. august 2021. Besøkt 29. november 2019.
3. ↑  «They are only 14». *bdnews24.com*. Besøkt 29. november 2019.
4. ↑  *Chiefs of State and Cabinet Members of Foreign Governments* **(engelsk)**. The Center. s. 8.
5. 1 2 3 4  «Ex-CG advisor Amanul dies of COVID-19». *New Age* **(engelsk)**. 28. juli 2020. Besøkt 28. juli 2020.
***Senses of Cinema*** er et nettmagasin om film som ble lansert av filmskaperen Bill Mousoulis i 1999. Nettmagasinet har hovedkontor i Melbourne i Australia og publiserer artikler skrevet av filmkritikere fra hele verden, inkludert essays, karriereoversikter om arbeidet til sentrale regissører og dekning av mange internasjonale filmfestivaler.

*Senses of Cinema*s bidragsytere har inkludert Raphaël Bassan, Barbara Creed, Wheeler Winston Dixon, David Ehrenstein, Thomas Elsaesser, Valie Export, Gwendolyn Audrey Foster, Dušan Makavejev, Edgar Morin, Joseph Natoli, Murray Pomerance, Berenice Reynaud, Jonathan Rosenbaum, David Sanjek, Sally Shafto, David Sterritt, Robert von Dassanowsky og Viviane Vagh.

Referanser
----------

1. ↑  Rosenbaum, Jonathan (2010). *Goodbye Cinema, Hello Cinephilia: Film Culture in Transition* **(engelsk)**. University of Chicago Press. s. 278. ISBN 978- 0226726656.

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | ISSN
 |
**Pinsebevegelsen på Færøyene** er en sammenslutning av fire frie menigheter på Færøyene, to i Tórshavn og en hver i Skopun og Vestmanna. Menighetene deler lære og fellesskap med den nordiske og internasjonale pinsebevegelsen.

Pinsevekkelsen kom først til Færøyene gjennom Petra Andersen, som hadde bodd i Norge og deltatt i pinsebevegelsens møter der. Hun kom tilbake til Færøyene sommeren 1924, og begynte å holde bønnesamlinger med sine venner i sitt eget hjem. Ved et slikt bønnemøte andre juledag 1924 ble hun og noen av hennes venner åndsdøpt og begynte å tale i tunger.

I 1936 mellomlandet den norske forkynneren Thomas Ball Barratt på Færøyene underveis fra Norge til Island, og under hans besøk ble den første pinsemenigheten på Færøyene grunnlagt med 21 medlemmer. Ved hjelp av tilreisende predikanter fra Norge og Danmark vokste vekkelsen, og det første forsamlingshuset, Evangeliihúsið, ble bygget like etter.

I 1972 ble menigheten i Tórshavn splittet, og den nye menigheten «Filadelfia» ble grunnlagt.

Pinsebvegelsen er det tredje største trossamfunnet på Færøyene etter Fólkakirkjan og Brøðrasamkoman, men talte i 1991 likevel bare 1,5 % av øyenes innbyggere. Ved folketellingen i 2011 svarte 1 262 personer, 3,7 % av de som svarte, at de var tilknyttet karismatiske menigheter (ingen tall for pinsemenighetene alene).

Referanser
----------

1. 1 2  «Søgan hjá Filadelfia» **(færøysk)**. Filadelfia. Arkivert fra originalen 11. juli 2009. Besøkt 27. mai 2019.
2. ↑  Andreassen, Eyðun (1992). *Folkelig offentlighed. En undersøgelse af kulturelle former på Færøerne i 100 år* **(dansk)**. København: Museum Tusculanum Press. s. 243. ISBN 87-7289-171-8.
3. ↑  «Samkomutilknýti» **(færøysk)**. Hagstova Føroya. 11. april 2014. Besøkt 27. mai 2019.

Litteratur
----------

* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).

Portal: Færøyene
**Heinrich Krug** (født 22. september 1911) var en tysk vannpolospiller som deltok i de olympiske leker 1936 i Berlin. 

Krug vant en olympisk sølvmedalje i vannpolo under OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Hans Schneider, Hans Schulze, Gustav Schürger, Helmuth Schwenn og Fritz Stolze. Krug spilte en kamp under vannpoloturnering i Berlin.

OL-medaljer
-----------

* 1936 Nazi-Tysklands flagg Berlin - Sølv Sølv i vannpolo, (Tyskland)

Eksterne lenker
---------------

* (en) Heinrich Krug – Olympics.com Rediger på Wikidata

* (en) Heinrich Krug – Olympic.org Rediger på Wikidata

* (en) Heinrich Krug – Olympedia Rediger på Wikidata

* (en) Heinrich Krug – Sports-Reference (OL-resultater – arkivert) Rediger på Wikidata

* (en) Heinrich Krug – databaseOlympics.com (arkivert) Rediger på Wikidata
|  |
| --- |
| artikkelen inngår i**«serien om tamhunden»** |
| Pinscher |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**Pinschere** er en liten gruppe med tamhunder som opprinnelig ble avlet fram som såkalte stallhunder og gårdshunder. Hundene i denne gruppen varierer i dag mye i størrelse, men har et utseende som er relativt ensartet. De stammer opprinnelig fra Tyskland og utgjør en delav undergruppen pinschere og schnauzere i FCIs gruppe for vakt- og vokterhunder.

Pinscher ble i tidligere tider avlet fram som skadedyrbekjempere og vakthunder på gårdene. De ble derfor også kalt *rottehunder*.

Mange kynologer mener at pinscherrasene har sitt utspring fra de gamle tyske torvhundene. Den mest opprinnelige er vanlig tysk pinscher. Det er funnet kobberstikk av pinschere så langt tilbake som på 14- og 1500-tallet. Tidligere regnet man også schnauzer som en pinscher, men den strihårede varianten ble skilt ut som egen rase mot slutten av 1800-tallet. Schnauzere utgjør derfor i dag en egen liten gruppe.

Pinscherraser
-------------

* Affenpinscher
* Dansk-svensk gårdshund
* Dobermann
* Dvergpinscher
* Pinscher
* Østerriksk pinscher

|  |  |
| --- | --- |
| Oppslagsverk/autoritetsdata | GND **·** LCCN
 |
**Widar Skogan** (født 23. april 1964) er en norsk gårdbruker og politiker (KrF). 
Han var fra 22. januar 2019 til 14. oktober 2021 statssekretær i Landbruks- og matdepartementet.

Bakgrunn og utdannelse
----------------------

Skogan gikk på videregående skole på Bardufoss vgs og er utdannet lærer (adjunkt) fra daværende Tromsø lærerhøgskole. Han har tidligere arbeidet som lærer ved Storsteinnes skole og som lærer og senere rektor ved Hamnvåg skole, begge skolene i Balsfjord kommune. Skogan bor i Balsfjord kommune og har siden 1998 arbeidet som bonde på heltid. Han er gift og har tre barn.

Politisk arbeid
---------------

Skogan har vært medlem i KrF siden 1977 (da han var 13 år). Han har hatt en rekke verv både i KrFs ungdomsorganisasjon KrFU og i moderpartiet. Han har blant annet vært lokallagsleder i både KrFU og KrF, han har vært fylkesleder og landsstyremedlem i både KrFU og KrF, og han har også en periode vært første vara til sentralstyret i KrF.

Da Jan P. Syse dannet sin regjering i 1989, ble Skogan utnevnt til personlig sekretær for statsråd Einar Steensnæs (KrF) i Kirke- og undervisningsdepartementet og senere Utdannings- og forskningsdepartementet.

Widar Skogan har hatt flere verv som folkevalgt politiker, og han har blant annet vært varaordfører i Balsfjord kommune tidligere. I perioden 2011–2015 var han både medlem av fylkestinget i Troms og kommunestyret i Balsfjord.

Skogan har vært medlem av strategiutvalg i KrF i to perioder, først på 1990-tallet, og sist i 2010.

16. november 2012 ble Skogan valgt til å være førstekandidat for Troms KrF til stortingsvalget i 2013.

23. april 2022 ble han valgt som fylkesleder i Troms og Finnmark KrF.

Annet
-----

Skogan har vært styremedlem og/eller styreleder i en rekke organisasjoner innenfor blant annet landbruket og frivillig sektor. Han har også vært medlem av styret for Høgskolen i Tromsø i 10 år. Per januar 2012 er Skogan styreleder i Norsk Montessoriforbund og i Hamnvåg Montessoriskole, som er en tidligere kommunalt drevet skole som nå drives videre etter et privat initiativ som en montessoriskole med alternativ pedagogikk.

Regjering
---------

* 19. oktober 1989 - 31. desember 1989: Personlig sekretær Kirke- og undervisningsdepartementet
* 1. januar 1990 - 3. november 1990: Personlig sekretær Utdannings- og forskningsdepartementet

Referanser
----------

1. ↑  Widar Skogan hos Stortinget.no
2. ↑  «Skogan på topp», *Harstad Tidende*, 19. november 2012
3. ↑  «Nytt liv i nedlagte skoler», *Nordlys*, 2. februar 2010

Eksterne lenker
---------------

* (no) Widar Skogan hos Stortinget Rediger på Wikidata

* (no) Widar Skogan hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |
**Runolv Stegane** (født 30. september 1952) er en norsk lokalpolitiker fra Venstre. Han ble innvalgt i kommunestyret i Sigdal første gang i 1987 og ble sist gjenvalgt i 2015. Ved valget i 2019 stilte han for Bygdelista i Sigdal og ble valgt for en ny periode i kommunestyret. Stegane var i periodene 2003-2007 og 2007-2011 varaordfører i Sigdal. Han har også vært aktiv i fylkespolitikken i Buskerud og var i perioden 2007-2011 fylkesvaraordfører. 

På grunn av vervet som fylkesvaraordfører hadde Stegane i perioden 2007-2011 permisjon fra sin jobb som organisasjonssjef i Venstre.

Runolv Stegane er opprinnelig fra Eikefjord i Flora kommune i Sogn og Fjordane.

Runolv Stegane drev sportsforretning i Prestfoss fra 1977-1993 under navnet Stegane Sport. Fra januar 1994 ble han ansatt som reisende organisasjonssekretær for Venstre, rett etter at Lars Sponheim fikk Venstre tilbake på Stortinget ved valget i 1993.

I 2009 reorganiserte han Stegane Sport, men nå som arrangør av publikumsreiser til store sportsarrangement i utlandet. Stegane Sport ble omgjort til AS i 2013.

Runolv Stegane har vært leder av Sigdal Friidrettsklubb i to perioder: 1982-1987 og fra 1994. Han er fortsatt leder. Stegane stod i spissen for bygging av en moderne friidrettsarena i Prestfoss i 2006/2007. Han var leder i hovedkomiteen og stevneleder for UM Sigdal 2008, NM jr. i 2012 og i 2019. Han har vært leder for Buskerud Friidrettskrets siden 2001.

Eksterne lenker
---------------

* Personpresentasjon på Sigdal Venstres hjemmeside
**Ruokolax** (finsk: *Ruokolahti*) er en kommune i landskapet Södra Karelen i Finland. Kommunen har cirka 5 700 innbyggere og et areal på 1 187,6 km² hvorav 259,5 km² er vann. Ruokolax er en finskspråklig kommune som grenser til Russland og de finske kommunene Imatra, Villmanstrand, Taipalsaari, Puumala, Sulkava, Nyslott, Parikkala og Rautjärvi.

Ruokolax ligger ved innsjøen Saimen. Alt i alt finnes det over 500 innsjøer i kommunen. Ruokolax er derfor et populært feriemål, og om sommeren fordobles antall innbyggere i kommunen.

Ved krigsavslutningen i 1944 ble 3,7 km² av kommunen avstått til Russland. Simo Häyhä, ofte regnet som som verdenshistoriens fremste skarpskytter, slo seg ned som bonde i Ruokolax etter andre verdenskrig og er også gravlagt her.

| * v
* d
* r
Kommuner i landskapet Södra Karelen |
| --- |
| Landskapets våpen | **Imatra** **·** Lemi **·** Luumäki **·** Parikkala **·** Rautjärvi **·** Ruokolax **·** Savitaipale **·** Taipalsaari **·** **Villmanstrand** | Finlands flagg |
| **Tidligere kommuner:** **Joutseno** **·** Lappee **·** Lauritsala **·** Nuijamaa **·** Saari **·** Simpele **·** Suomenniemi **·** Uukuniemi **·** Ylämaa |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** GeoNames **·** MusicBrainz
 |
Historisk fotografi fra Kalvskinnet skole
Kalvskinnet skole i 2007.
Fra en naturfagstime ved Kalvskinnet skole rundt 1900.
**Kalvskinnet skole** er en tidligere barneskole i bydelen Kalvskinnet i Trondheim. Skolen stor ferdig i 1887 etter tegninger av arkitekt Ole Falk Ebbell. Etter flere runder med diskusjoner rundt skolestrukturene i bydelen ble skolen endelig lagt ned i 2010.

Opphør
------

Kalvskinnet skole ble foreslått nedlagt i 2008 som del av en større omstrukturering av skolesektoren i Trondheim. Kalvskinnet hadde da 91 elever og rundt 20 ansatte. Forslaget ble nedstemt men skolen fikk felles ledelse med Ila skole. Kalvskinnet ble redusert til en småskole med 1. til 4. trinn og lagt ned fra 2010. 

Skolebygget har siden blitt renovert og huser Ila skoles SFO og Trondheim kommunale kulturskole har lokaler for sine øvinger innen musikk, sang, teater og sirkus.

Kjente elever
-------------

* Cissi Klein (1929–1943), holocaustoffer
* Astri Mæhre Førde (f. 1933), norgesmester i hurtigløp på skøyter og i friidrett

Kilder
------

* Sæba Bajoghli, Kalvskinnet og Berg er reddet[*død lenke*], adressa.no, 12.01.2009.
* Hermann Hansen, Hilde I. Skjesol, Elevene rømmer fra Kalvskinnet, adressa.no, 27.04.2010.
* Mari K. By Rise, Hilde I. Skjesol, Kalvskinnet og Berg kan få leve, adressa.no, 12.01.2009.
* Hilde I. Skjesol, Vil fjerne de små skolene Arkivert 5. august 2011 hos Wayback Machine. adressa.no, 07.10.2008.
* Elisabeth Aas, Morten Karlsen, Mot nedleggelse for Kalvskinnet, nrk.no, 27.04.2010.
* Ikke skole på Kalvskinnet neste skoleår. trondheim.kommune.no, 16.02.2011.

Eksterne lenker
---------------

* (en) Kalvskinnet skole – kategori av bilder, video eller lyd på Commons Rediger på Wikidata
* Kalvskinnet skole i Trondheim[*død lenke*] ved kildenett.no
**Heinrich Kurz** (født 1805 i Paris i Frankrike, død 1873) var en tysk litteraturhistoriker.

Han studerte teologi og orientalske språk i München og Paris, og gjorde seg ved flere arbeider kjent som en lovende sinolog. Blant annet førte det til at han ble medredaktør for *Journal asiatique*. 

I 1830 vendte han tilbake til München, og utgav der den opposisjonelle avisen *Die Zeit* (1832). Men allerede etter to måneder ble han stilt for retten og dømt til to års fengsel. Dette endret hans karriere fullstendig.

Etter løslatelsen fikk han lærerjobb i tysk språk og litteratur i Sveits. Hans forskning svingte nå inn mot slike emner. Han utgav blant annet *Geschichte der deutschen Literatur* (3 bind, 1851-59, mange senere opplag), *Leitfaden der deutschen Litteratur* (1860), *Handbuch der poetischen Nationalliteratur der Deutschen* (3 bind, 1840-1842), *Handbuch der deutschen Prosa* (3 bind, 1845-1853), *Die deutsche Literatur im Elsass* (1874) og meget annet.

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** SUDOC **·** HDS **·** NLA **·** NKC **·** CiNii
 |
SSR-soldater
**Særlig Støtte og Rekognosceringskompagni** (**SSR**) er en dansk spesialisert fjernoppklarings- og patruljeavdeling, oppsatt av det danske Hjemmeværnet til rådighet for Hærens Operative Kommando og det danske forsvarets øvrige operative kommandoer. Avdelingen het frem til 31. desember 2006 Patruljekompagniet ved Hærens Operative Kommando. SSR er forlagt til Sjælsmark Kaserne i Hørsholm.

Avdelingen er spesialisert i å innhente informasjoner av taktisk karakter, ved usett å innsette et antall patruljer over stor avstand og i lengre tid i et ikke-vennligsinnet operasjonsområde.

Tidligere var det også oppsatt et patruljekompani under Jydske Dragonregiment, og siden Danske Division, som sto til rådighet som en reserveavdeling.

I Hjemmeværet anvendes til tider betegnelsen *patruljekompani* av historiske årsaker om Hjemmeværns-kompanier (underavdelinger) som har en patruljetropp underlagt. Det korrekte navnet er *patruljeinnsatstropp*, men betegnelsen patruljekompani eller patruljeinnsatskompani anvendes også. Disse lokale hjemmeværnspatruljer har en begrenset kapasitet, som ikke kan sammenlignes med den fjernoppklaringskapasitet som man finner ved de to ovennevnte patruljekompanier.

Eksterne lenker
---------------

* SSR Offisiell hjemmeside
* SSR Arkivert 7. mars 2007 hos Wayback Machine. Hjemmeværnets hjemmeside
* Offisiell hjemmeside for Patruljekompagniet
* Hjemmeværnets Særlig Støtte og Rekognoscering – SSR
* artikler m.v. om SSR
* Uoffisiell hjemmeside om SSR og andre danske spesialenheter
**Determinativ** er et ideogram som brukes for å markere klasser av ord i piktografisk skrift. Slike klasser må ikke forveksles med grammatiske ordklasser; de er kategorier av ord som omtaler spesielle ting som *døde mennesker*, *løfting*, *ting laget av tre*, *sverd* og annet. Determinativer er ofte, men ikke alltid, egne ord. De ble ikke brukt i muntlig språk, hvor man i stedet brukte forskjellige vokallyder for å skille ord med likelydende konsonanter.

Kileskrift
----------

I mesopotamisk kileskrift, spesielt i sumerisk, akkadisk og hettittisk), brukes et sumerisk ord som determinativ foran substantiver. I translitterasjoner skrives de normalt hevet og med kapiteler. 

Blant de vanligste determinativene er :

* KUR for land
* URU eller KI for byer
* LU for mennesker og profesjoner
* LU.MEŠ for etniske grupper
* LUGAL for konger
* DINGIR for guder
* É for bygninger og templer

Egyptiske hieroglyfer
---------------------


|  |  |
| --- | --- |
|  | Ra skrevet uten determinativ |
|  | Ra skrevet med determinativ |

I egyptiske hieroglyfer ble determinativer satt til på slutten av ord, men før eventuelle suffikser. De fleste ord kunne ta determinativer, og disse kunne være svært spesifikke, med kategorier som *rug fra Øvre Egypt*. 

Determinativene blir sjelden transkribert. Når det er nødvendig eller ønskelig å ha dem med i en transkribering brukes deres nummer i *Gardiners tegneliste (Gardiner's Sign List)*.

Referanser
----------

1. ↑   Søk etter *Determinativ* i Bokmålsordboka og Nynorskordboka eller i Det Norske Akademis ordbok

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Heinrich Franz Köhler** (født 29. september 1878 i Karlsruhe, død 6. februar 1949 samme sted) var en tysk politiker (Zentrum, senere CDU).

Liv og virke
------------

### Bakgrunn

Heinrich Köhler ble født inn i en middelklassefamilie, og gikk etter skolegangen inn i tollvesenet. Det katolske foreningslivet i hans hjemby ble Köhlers inngang til politikken. 

### Politisk karrière

Köhler ble i 1911 medlem av byparlamentet i Karlsruhe og i 1913 i det badiske parlamentet. Fra 1913 til 1918 var han tollkommisær i Belgia. Mellom 1920 og 1927 hadde han flere ministerposter i republikken Badens regjering, og var dessuten statspresident.

Som Tysklands finansminister fra 1927, fortsatte Köhler sin forgjenger Reinholds sparepolitikk, men hans vurdering av konjunkturutviklingen viste seg å være for optimistisk. Forøvrig var landets evne til å betale krigserstatningene etter første verdenskrig det som preget Köhlers finanspolitikk. Hans reform av de offentlige lønninger førte til kontroverser med den amerikanske inspektør for nedbetaling av krigsgjelden, Parker Gilbert og dessuten med hans eget parti. 

Etter avgangen som finansminister gikk Köhler samtidig ut av aktiv politikk og frasa seg gjenvalg til Riksdagen.

I 1945, under amerikansk okkupasjon, ble han i en periode leder av den sivile forvaltning av Baden, og var senere også finansminister og stedfortredende ministerpresident i den daværende delstaten.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Munzinger Personen, Munzinger IBA 00000000150, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 11. desember 2014[Hentet fra Wikidata]
4. ↑   Gemeinsame Normdatei, besøkt 30. desember 2014[Hentet fra Wikidata]
5. ↑   www.wallduern.de[Hentet fra Wikidata]
6. 1 2 3 4  Josef Becker (1979). «Köhler, Heinrich». *Deutsche Biographie*. Bayerische Staatsbibliothek. Besøkt 14. juni 2015.

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** SUDOC **·** Munzinger (iba)
 |

Portal: Tyskland
**Detlev John Schmidt Aass** (født 26. desember 1903 i Drammen, død 4. august 1993) var en bryggeridirektør fra Drammen.

Detlev John Schmidt Aass startet sin utdannelse ved Oslo handelsgymnasium og gikk praksis ved norske, danske, tyske og engelske bryggerier før han ble videre utdannet som brygger i Danmark og Tyskland. Etter utdannelsen ble han ansatt ved Aass Bryggeri, inntil han ble ansatt som ved Tou Bryggeri i Stavanger i 1929. 10 år senere vendte han tilbake til Drammen der han fungerte som bryggerimester på Aass Bryggeri inntil han overtok som administrerende direktør i 1939. Starten ble tung for den nye direktøren som overtok driften under andre verdenskrig. Det var mangel på råvarer og ølet måtte tynnes og rasjoneres.

Referanser
----------

1. 1 2   Historisk befolkningsregister, Historisk befolkningsregister ID pa00000000173605, besøkt 8. april 2022[Hentet fra Wikidata]
2. ↑  Borgen, Per Otto (1. januar 2004). «Aass, Detlev John Schmidt (1903 – 1993)». Drammen byleksikon. Besøkt 8. april 2022.
3. ↑  «Detlev John Schmidt Aass – 3. generasjon». Aass Bryggeri. Arkivert fra originalen 18. januar 2022. Besøkt 8. april 2022.

Kilder
------

* Lorentzen, R.A. (1946). *Bryggeriet ved Nedre Sund A/S P. Ltz. Aass*. Lyche. s. 136.

|  |  |
| --- | --- |
| Oppslagsverk/autoritetsdata | Drammen byleksikon **·** Historisk befolkningsregister **·** Geni
 |
Bilde av «Challenger» fra slutten av 1800-talletBilde av «Challenger» fra slutten av 1800-tallet
**Challengerekspedisjonen** var en vitenskapelig ekspedisjon som utførtes 1872–1876, hvilken la grunnen for oseanografien. 

Ekspedisjonen ble ledet av skotten Charles Wyville Thomson, og Royal Society hadde overtalt Royal Navy å la ham anvende deres skip HMS «Challenger». Skipet ble utrustet i årene 1870-1872 med kjemiske og naturvitenskapelige laboratorier.

Skipet seilte fra Portsmouth, England, 21. desember 1872, under kaptein George Nares. Wyville Thomson bestemte selv ferden, og skipet reiste 70 000 miles under årene. Resultatene publisertes i *Report Of The Scientific Results of the Exploring Voyage of H.M.S. Challenger during the years 1873-76*, hvilken, sammen med andre oppdaget, identifiserte og katalogiserte 4000 dengang ukjente dyrearter. John Murray beskrev rapporten som "det største framsteget for vitenskapen på vår planet siden de hyllet oppdagelsene fra 1400- og 1500-tallet." Havforskeren T.R.R.Stebbing beskrev i 1888 en rekke krepsdyr på basis av funnene som ble gjort.

Romskipet Challenger oppkaltes etter HMS «Challenger».

Referanser
----------

1. ↑   T R R Stebbing, «Report on the amphipoda collected by H.M.S. Challenger during the years 1873-1876», i: *Zoology*, 29, 1888, side 1-1737.

Eksterne lenker
---------------

* (en) Challenger expedition – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Canadian Encyclopedia **·** Encyclopædia Universalis **·** VIAF **·** LCCN
 |
**Ross Halfin** (født 11. august 1957) er en engelsk musikkfotograf. Han begynte som musikkfotograf på 70-tallet, og har jobbet med band og artister som Led Zeppelin, Jeff Beck, Aerosmith, Iron Maiden, Def Leppard, Guns N' Roses, AC/DC, Black Sabbath, Metallica, The Who, ZZ Top med flere. 

Halfin begynte karrieren som frilansfotograf for Sounds Magazine i 70-åra, hvor han fotograferte nye band som Def Leppard og Iron Maiden. Han fortsatte å arbeide med disse bandene i mange år videre. Han fortsatte fotografkarrieren hos det britiske rockemagasinet Kerrang! og andre høyt profilerte blader, Blant annet Q, Mojo og Classic Rock. Hans tidligere assistent hos Kerrang!, Scarlet Page, datter av gitarspilleren Jimmy Page fra Led Zeppelin, er nå en av deres mest brukte fotografer.

Ross Halfin tilbringer mye til både i London og i Los Angeles, og fotograferer fremdeles flere av verdens mest kjente band. I tillegg til bandfotografiene, er han også kjent for sine landskapsfotografier fra hele verden, spesielt fra orientalske land.

Eksterne lenker
---------------

* Offisielt nettsted Rediger på Wikidata

* (en) Ross Halfin – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** ICCU **·** MusicBrainz **·** Discogs **·** AllMusic
 |
***Detektiv Jack Frost*** (originaltittel *A Touch of Frost*) er en britisk kriminalserie som gikk på ITV fra 1992 til 2010. Serien handler om kriminalinspektør William Frost (David Jason), kjent som «Jack» av alle unntatt hans hustru. Frost er erfaren og svært dedikert, men kives alltid med sine overordnede, hovedsakelig representert ved kommissær Norman Mullett (Bruce Alexander). De to har helt motstridende personligheter. «Mullett» er en ambisiøs administrator som følger ordre og regelverk, mens «Frost» er en alminnelig «gatesnut».Serien er basert på en bokserie av R.D. Wingfield. 

I Norge har serien gått i Detektimen på NRK.

Episoder
--------

David Jason, som spiller «Frost», var også seriens produsent, og bestemte derfor i hvilken takt episodene skulle spilles inn. Derfor ble det ikke laget mer enn én eller et par episoder i året. Kun én episode ble produsert både i 2005 og 2006.

Referanser
----------

1. ↑   Chambers Concise Biographical Dictionary[Hentet fra Wikidata]
2. ↑  «På forbudt grunn». *arkiv.nrk.no*. 2001. Besøkt 19. november 2016.

Eksterne lenker
---------------

* (en) *Detektiv Jack Frost* på Internet Movie Database Rediger på Wikidata

* (en) *Detektiv Jack Frost* på The Movie Database – TV Rediger på Wikidata

* (en) *Detektiv Jack Frost* på Metacritic Rediger på Wikidata
* *Detektiv Jack Frost*  på itv.com
***Chalepotatus*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Middelsstore (10 - 12 millimeter), avlange, gule og svarte bladbiller. Antennene er forhioldsvis laneg og kraftige, med 11 ledd. Pronotum er trapesformet, bredere enn langt. Dekkvingene er utvidete bakover, med 10 rader av grove punkter og to fullstendige opphøyde lengderibber (i tillegg én kort ved "skuldrene"), bakkanten med pigger.

Levevis
-------

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Vertsplantene er ukjente.

Utbredelse
----------

Slekten er vidt utbredt i Amerika, fra Mexico i nord til Argentina i sør.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Chalepini** Weise, 1910
						* slekten ***Chalepotatus*** Weise, 1910
							+ underslekten *Chalepotatus* (i snever forstand)
								- *Chalepotatus coarctatus* (Chapuis, 1877)
								- *Chalepotatus integer* Uhmann, 1935
								- *Chalepotatus minor* Weise, 1910
							+ underslekten *Macrochalepus* Pic, 1929
								- *Chalepotatus antennalis* (Weise, 1912)

Litteratur
----------

* *Chalepotatus* på ITIS
* Hispines of the World - *Chalepotatus*

Eksterne lenker
---------------

* (en) *Chalepotatus* i Encyclopedia of Life Rediger på Wikidata

* (en) *Chalepotatus* i Global Biodiversity Information Facility Rediger på Wikidata

* (en) *Chalepotatus* hos ITIS Rediger på Wikidata
* (en) Chalepini – kategori av bilder, video eller lyd på Commons
Panoramabilde over Wilmington fra 1918
**Wilmington** er en by sørøst i delstaten Nord-Carolina nær atlanterhavskysten og utløpet av Cape Fear-elven.

Byen er hovedsete for New Hanover fylke og har et innbyggertall på 106 476 ifølge estimatet fra 2010. Byen er oppkalt etter Spencer Compton, som var greve av Wilmington i England mellom 1730 og 1743.

Området var forsøkt bosatt på 1600-tallet, men de første varige bosetningene kom i 1725. Wilmington ble formelt grunnlagt i 1739. Som en av sørstatene hadde Nord-Carolina slaveri, og mye av naturressursene i området ble utnyttet ved hjelp av slaver.

Slaget ved Moore's Creek Bridge fant sted i nærheten under den amerikanske uavhengighetskrigen i 1776.

Under den amerikanske borgerkrig var Wilmington en viktig marinebase for sørstatene. Byen falt til unionsstyrkene etter kamper mellom 11. og 22. februar 1865, noe som stengte av sørstatenes siste havn. Etter krigen var motsetninger mellom hvite og svarte fortsatt høye. Det toppet seg da hvite opprørere drepte 22 svarte mennesker i 1898 under et kupp mot det sittende republikanske styret. Wilmington var på denne tid den største byen i staten, og hendelsen bidrog til at demokratene vant kontroll over delstaten og fikk fjernet mange av rettighetene som de svarte hadde fått i årene etter krigen.

Byen er stadig en viktig havneby. Turistindustrien er også betydelig da byen har et historisk kvarter og flere sandstrender i nærheten. University of North Carolina Wilmington med rundt 11 000 studenter ligger også i byen.

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; *folketellingen I USA 2020*; redaktør: Bureau of the Census; besøksdato: 1. januar 2022.
3. 1 2 3  «History of Wilmington | From the Colonial Era to Today». *www.wilmingtonandbeaches.com* **(engelsk)**. Besøkt 2. november 2019.

Eksterne lenker
---------------

* (en) Offisielt nettsted Rediger på Wikidata

* (en) Wilmington, North Carolina – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** ISNI **·** SUDOC **·** NKC **·** GeoNames **·** MusicBrainz **·** GNIS **·** GNIS
 |